**Ngohe Aromatawai: Tutū te puehu**

**Paerewa Paetae Tikanga ā-Iwi 91759:** Te tūhura i ngā take e pā ana ki te whakamahi whenua

**Aronga:** Tikanga ā-Iwi 2.2B v1

**Whiwhinga:** 4

**Te Horopaki**

Ko tāu nā mahi he whakarite kauhau hei whakaputa i ngā tirohanga rerekē e hāngai ana ki tētahi take whakamahi whenua me ngā rautaki hei ahu whakamua.

Māu ngā mahi rangahau e mahi, ā, mā āu kohinga kōrero e whakatinana tō kauhau.

Mā tō rangahau, ka arotake koe i ngā tirohanga rerekē e hāngai ana ki te take whenua nei, me ngā rautaki hei whakatau.

Ka aromatawaihia tō pakari ki te āta arotake me te parahau i tētahi huarahi rerekē.

**Hei Mahi**

Māu tētahi take whenua Māori e āta rangahau. Tērā tētahi take whenua kua pā mai ki tō whānau, tō hapū, tō iwi rānei. Tērā pea ko tētahi take pērā i te takoto o te whenua, te tiaki i ngā wāhi tapu, te tūrangawaewae me te mana whenua, ngā āhuatanga ahurea o te whenua, he aha atu rānei.

Tautuhia ngā momo mātāpuna hei tūhura māu. Wherawherahia ngā kōrero i ngā pukapuka, i te ipurangi, i ngā pūrongo, i ngā tatauranga, i te uiui tāngata hoki.

Rangahaua te take whenua nei, kātahi ka whakakao i ngā tirohanga rerekē kua puta mai i tāu ake rangahau. Ko ētahi o ngā rōpū e whai pānga ana pea ko ngā iwi/hapū/whānau, ko te kaunihera ā-rohe, ko te hapori. Whakarōpūhia ngā tirohanga i raro i ngā tirohanga a te tangata, a te rōpū, a te ture.

Ko tāu anō he āta whiriwhiri, he āta whakahoahoa i ngā rauemi tautoko i tō kauhau hei tātari i ngā take whenua.

Tautuhia ngā tohu matua, ngā kupu, ngā whakaahua, ngā whakataukī rānei hei tāpiri.

Kia oti i a koe tō rangahau, ka tū koe ki te kauhau, ki te matapaki, ki te āta tātari anō i ngā take matua e pā ana ki te whenua Māori i rangahaua e koe.

**Taunakitanga: Tikanga ā-Iwi 91759 Tutū te puehu**

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| * Ka tautohu i ngā tirohanga rerekē e pā ana ki te whenua.
* Ka tautohu i ngā take ka puta i te whakamahi whenua.

*Hei tauira:**Kua tū ki te kauhau hei matapaki i ngā āhuatanga matua o ētahi take whenua Māori.**Kua tautohu mai i ētahi tirohanga rerekē e pā ana ki te whenua.* *Kua taunakihia ki ngā hua i puta mai i te rangahau.* | * Ka whakamārama i ngā tirohanga rerekē e hāngai ana ki te whenua.
* Ka whakamārama i ngā take ka puta i te whakamahi whenua me ngā rautaki hei whakaea i aua take.

*Hei tauira:**Kua tū ki te kauhau hei whakamārama i ngā āhuatanga matua o ētahi take whenua Māori.* *Kua whai māramatanga i ngā tirohanga rerekē, pērā i ngā tirohanga a te tangata, a te rōpū, a te ture.**Kua whakamārama i ētahi rautaki hei whakaea i ngā take kua tautohua.**Kua āta taunakihia ki ngā hua i puta mai i te rangahau. whai māramatanga i ngā tirohanga rerekē, pērā i ngā tirohanga a te tangata, a te rōpū, a te ture, ā, kua whakamārama i ngā urupare a te iwi me ōna hua, kua āta taunakihia ki ngā hua i puta mai i te rangahau* | * Ka arotake i ngā tirohanga rerekē e hāngai ana ki te whenua.
* Ka arotake i ngā rautaki hei whakatau i ngā take whakamahi whenua, me te parahau i ngā huatau.

*Hei tauira:**Kua tū ki te kauhau hei arotake i te whānui me te hōhonutanga o ngā āhuatanga matua o ētahi take whenua Māori tae atu ki ngā tirohanga rerekē, pērā i ngā tirohanga a te tangata, a te rōpū, a te ture.**Kua arotake i ētahi rautaki hei whakaea i ngā take kua tautohua.**Inā kē te whānui me te hōhonu o ngā taunakitanga.* |